CELEX: 52011DP0343
Language: fi
Date: 2011-09-13 00:00:00
Title: Hans-Peter Martinin parlamentaarisen koskemattomuuden pidättämistä koskeva pyyntö Euroopan parlamentin päätös 13. syyskuuta 2011 Hans-Peter Martinin parlamentaarisen koskemattomuuden pidättämistä koskevasta pyynnöstä (2011/2104(IMM))

22.2.2013   
            
            
               FI
            
            
               Euroopan unionin virallinen lehti
            
            
               CE 51/150
            
         Tiistai 13. syyskuuta 2011Hans-Peter Martinin parlamentaarisen koskemattomuuden pidättämistä koskeva pyyntö
   P7_TA(2011)0343
   Euroopan parlamentin päätös 13. syyskuuta 2011 Hans-Peter Martinin parlamentaarisen koskemattomuuden pidättämistä koskevasta pyynnöstä (2011/2104(IMM))
   2013/C 51 E/26
   
      Euroopan parlamentti, joka
   
               —
            
            
               ottaa huomioon Wienin syyttäjänviraston välittämän, 29. huhtikuuta 2011 päivätyn pyynnön Hans-Peter Martinin parlamentaarisen koskemattomuuden pidättämiseksi, josta ilmoitettiin täysistunnossa 12. toukokuuta 2011,
            
         
               —
            
            
               on kuullut 21. toukokuuta 2011 Hans-Peter Martinia työjärjestyksen 7 artiklan 3 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista 8. huhtikuuta 1965 tehdyn pöytäkirjan 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008 sekä 19. maaliskuuta 2010 antamat tuomiot (1),
            
         
               —
            
            
               ottaa huomioon Itävallan perustuslain 57 pykälän säännökset,
            
         
               —
            
            
               ottaa huomioon työjärjestyksen 6 artiklan 2 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0267/2011),
            
         
               A.
            
            
               ottaa huomioon, että Wienin syyttäjänvirasto on esittänyt Euroopan parlamentin jäsenen Hans Peter Martinin parlamentaarisen koskemattomuuden pidättämistä koskevan pyynnön, jotta Itävallan viranomaiset voivat ryhtyä tarvittaviin tutkintatoimiin ja oikeustoimiin Hans-Peter Martinin vastaan, hakea etsintälupaa Martinin kotiin tai toimistoihin, takavarikoida asiakirjoja, tutkia tietokoneet tai tehdä muita tarvittavia sähköisiä hakuja ja käynnistää rikosoikeudellisen menettelyn Martinia vastaan puoluerahoituksen väärinkäytön tai jonkin muun oikeudellisen nimikkeen perusteella, jonka toimivaltaiset tuomioistuimet epäillylle rikokselle tai rikoksille antavat,
            
         
               B.
            
            
               ottaa huomioon, että Hans-Peter Martinin parlamentaarisen koskemattomuuden pidättäminen liittyy epäilyyn puoluerahoituksen väärinkäyttöön liittyvästä rikoksesta, joka kuuluu Itävallan poliittisia puolueita koskevan lain 2b pykälän piiriin,
            
         
               C.
            
            
               katsoo siksi, että kyseisessä tapauksessa on aiheellista suosittaa parlamentaarisen koskemattomuuden pidättämistä,
            
         
               1.
            
            
               päättää pidättää Hans-Peter Martinin parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Itävallan toimivaltaisille viranomaisille ja Hans-Peter Martinille.
            
         
      (1)  Asia 101/63 Wagner v. Fohrmann ja Krier, Kok. 1964, s. 195; asia 149/85 Wybot v. Faure ym., Kok. 1986, s. 2391; asia T- 345/05, Mote v. Euroopan parlamentti, Kok. 2008, s. II-2849; yhdistetyt asiat C-200/07 ja C-201/07 Marra v. De Gregorio ja Clemente, Kok. 2008, s. I-7929, asia T-42/06 Gollnisch v. Euroopan parlamentti.